Document ID: 31999R2097

KOMMISSIONENS FORORDNING (EF) Nr. 2097/1999
af 1. oktober 1999
om indstilling af fiskeri efter rødfisk fra fartøjer, som fører portugisisk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og
ud fra følgende betragtninger:
(1) Ved Rådets forordning (EF) nr. 67/1999 af 18. december 1998 om fastsættelse for 1999 af foranstaltninger til bevarelse og forvaltning af fiskeressourcer i konventionsområdet som defineret i konventionen om det fremtidige multilaterale samarbejde vedrørende fiskeriet i det nordøstlige Atlanterhav(3) er der fastsat kvoter for rødfisk for 1999;
(2) for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;
(3) ifølge de oplysninger, der er meddelt til Kommissionen, har fangsterne af rødfisk i farvandene i ICES-område XIV/XII/V (EF-fiskerifarvande og farvande uden for kyststaternes fiskerijurisdiktion), taget af fartøjer som fører portugisisk flag eller er registreret i Portugal, nået den for 1999 tildelte kvote; Portugal har forbudt fiskeri efter denne bestand med virkning fra den 13. september 1999; det er derfor nødvendigt at fastholde denne dato -
UDSTEDT FØLGENDE FORORDNING:
Artikel 1
Fangsterne af rødfisk i farvandene i ICES-område XIV/XII/V (EF-fiskerifarvande og farvande uden for kyststaternes fiskerijurisdiktion) fra fartøjer, der fører portugisisk flag eller er registreret i Portugal, må antages at have opbrugt den kvote, der er tildelt Portugal for 1999.
Fiskeri efter rødfisk i farvandene i ICES-område XIV/XIII/V (EF-fiskerifarvande og farvande uden for kyststaternes fiskerijurisdiktion) fra fartøjer, der fører portugisisk flag eller er registreret i Portugal, er forbudt, ligesom opbevaring om bord, omladning og landing af den ovenfor nævnte bestand, fanget af de nævnte fartøjer efter denne forordnings anvendelsesdato.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 13. september 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. oktober 1999.

Labels: 8
18
6